pythainlp/thailaw-v1.0 huggingface dataset:
ประกาศนายทะเบียน

เรื่อง การเพิ่มความเสี่ยงในการลงทุนประกอบธุรกิจอื่นของบริษัทประกันวินาศภัย

พ.ศ. 2552

--------------------------------------------

          อาศัยอํานาจตามความในมาตรา 27/6 วรรคสาม แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 นายทะเบียนออกประกาศให้การลงทุนประกอบธุรกิจอื่นของบริษัทประกันวินาศภัย ตามประกาศว่าด้วยการลงทุนประกอบธุรกิจอื่นของบริษัทประกันวินาศภัย ในกรณีดังต่อไปนี้เป็นการเพิ่มความเสี่ยงของบริษัทประกันวินาศภัย


อื่นๆ - (1) การลงทุนในตั๋วเงิน ที่ออกโดยบริษัทจํากัด ซึ่งตั๋วเงินนั้นได้รับการจัดอันดับความน่าเชื่อถือต่ํากว่า AA หรือเทียบเท่า

          (2) การลงทุนในตั๋วเงิน ที่มีธนาคาร องค์การหรือรัฐวิสาหกิจ บริษัทประกันชีวิต บริษัทจํากัด ซึ่งได้รับการจัดอันดับความน่าเชื่อถือต่ํากว่า AA หรือเทียบเท่า เป็นผู้สั่งจ่าย เป็นผู้ออก เป็นผู้รับรองเป็นผู้อาวัล หรือเป็นผู้ค้ําประกันโดยไม่มีข้อจํากัดความรับผิด

          (3) การลงทุนในตั๋วเงินที่ธนาคารต่างประเทศเป็นผู้รับอาวัล หรือเป็นผู้ค้ําประกัน

          (4) การลงทุนในบัตรเงินฝากของบริษัทเงินทุน

          (5) การลงทุนในหุ้นของบริษัทจํากัด หรือหน่วยลงทุน  ทั้งนี้ ไม่รวมหน่วยลงทุนของกองทุนรวมที่กําหนดนโยบายการลงทุนในพันธบัตรรัฐบาลไทย ตั๋วเงินคลัง ตราสารที่มีกระทรวงการคลังค้ําประกันเงินต้นและดอกเบี้ยทั้งจํานวน พันธบัตรหรือหุ้นกู้ขององค์การหรือรัฐวิสาหกิจ พันธบัตรหรือหุ้นกู้ ซึ่งออกหรือค้ําประกันโดยองค์กรระหว่างประเทศ หรือออกโดยรัฐบาลต่างประเทศหรือรัฐวิสาหกิจต่างประเทศ ซึ่งได้รับความเห็นชอบจากกระทรวงการคลังให้เสนอขายในประเทศไทยเงินฝากธนาคาร รวมกันไม่ต่ํากว่าร้อยละเจ็ดสิบของมูลค่าทรัพย์สินสุทธิของกองทุนรวม

          (6) การลงทุนในหุ้นกู้ของบริษัทจํากัด ซึ่งได้รับการจัดอันดับความน่าเชื่อถือ ต่ํากว่า AA หรือเทียบเท่า

          (7) การลงทุนในอนุพันธ์

          (8) การลงทุนในอสังหาริมทรัพย์

          (9) การให้กู้ยืม

          (10) การให้เช่าทรัพย์สินแบบลิสซิ่ง

          (11) การให้เช่าซื้อรถ

          (12) การประกอบกิจการให้บริการด้านงานสนับสนุนแก่บุคคลอื่น (back office)

          (13) การลงทุนนอกราชอาณาจักร

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - ประกาศ ณ วันที่ 22 กันยายน พ.ศ. 2552

 

จันทรา  บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
ประกาศนายทะเบียน

เรื่อง การสั่งให้บริษัทหยุดรับประกันวินาศภัยเป็นการชั่วคราว

------------------------------------------

          เพื่อการกํากับบริษัทประกันวินาศภัย และเพื่อไม่ให้เกิดความเสียหายแก่ผู้เอาประกันภัยหรือประชาชนอันเนื่องมาจากฐานะหรือการดําเนินการของบริษัท อาศัยอํานาจตามความในมาตรา 52 แห่งพระราชบัญญัติประกันวินาศภัย พ.ศ. 2535 ประกอบมาตรา 3 แห่งพระราชบัญญัติคณะกรรมการกํากับและส่งเสริมการประกอบธุรกิจประกันภัย พ.ศ. 2550 นายทะเบียนจึงออกประกาศไว้ ดังนี้


ข้อ ๑ ประกาศนี้ให้ใช้บังคับตั้งแต่บัดนี้เป็นต้นไป


ข้อ ๒ นายทะเบียนจะขอรับความเห็นชอบจากคณะกรรมการกํากับและส่งเสริมการประกอบธุรกิจประกันภัยเพื่อมีคําสั่งให้บริษัทหยุดรับประกันวินาศภัยเป็นการชั่วคราว เมื่อปรากฏหลักฐานว่าบริษัทมีฐานะหรือการดําเนินการอยู่ในลักษณะอันอาจเป็นเหตุให้เกิดความเสียหายแก่ผู้เอาประกันภัยหรือประชาชน ดังเช่นในกรณีใดกรณีหนึ่งดังต่อไปนี้

          (1) บริษัทมีเงินกองทุนน้อยกว่าร้อยละสิบของเบี้ยประกันภัยสุทธิที่ได้รับทั้งหมดสําหรับปีปฏิทินที่ล่วงแล้ว

          (2) บริษัทมีเงินกองทุนน้อยกว่าสามสิบล้านบาท

          (3) บริษัทไม่ยื่นรายงานเกี่ยวกับฐานะการเงินและกิจการของบริษัทประจําเดือนสามรอบเดือนติดต่อกัน


ข้อ ๓ การสั่งให้บริษัทหยุดรับประกันวินาศภัยเป็นการชั่วคราว ไม่เกินกําหนดระยะเวลาดังต่อไปนี้

          (1) หกเดือน สําหรับกรณีตามข้อ 2 (1) หรือ (2)

          (2) สามเดือน สําหรับกรณีตามข้อ 2 (3) แต่ทั้งนี้ไม่ต่ํากว่าสิบวันทําการ

          หากในระหว่างการหยุดรับประกันวินาศภัยเป็นการชั่วคราว หรือพ้นระยะเวลาที่นายทะเบียนกําหนดตามข้อ 3 แล้ว บริษัทไม่อาจแก้ไขฐานะหรือการดําเนินการตามข้อ 2 (1) (2) หรือ (3) นายทะเบียนจะเสนอความเห็นต่อคณะกรรมการกํากับและส่งเสริมการประกอบธุรกิจประกันภัยเพื่อพิจารณาดําเนินการตามขั้นตอนของกฎหมายต่อไป


ข้อ ๔ นอกจากการดําเนินการตามที่กําหนดในประกาศนี้ นายทะเบียน คณะกรรมการกํากับและส่งเสริมการประกอบธุรกิจประกันภัย หรือรัฐมนตรี อาจมีมาตรการเพิ่มเติมตามพระราชบัญญัติประกันวินาศภัย พ.ศ. 2535 เพื่อให้บริษัทมีฐานะหรือการดําเนินการไม่อยู่ในลักษณะอันอาจเป็นเหตุให้เกิดความเสียหายแก่ผู้เอาประกันภัยหรือประชาชน อีกก็ได้


ข้อ ๕ ประกาศนี้มิให้ใช้บังคับกับกรณีที่นายทะเบียนด้วยความเห็นชอบของรัฐมนตรีได้สั่งให้บริษัทหยุดรับประกันวินาศภัยเป็นการชั่วคราวไว้ก่อนวันที่ประกาศนี้มีผลบังคับ


ผู้มีอํานาจลงนาม - ประกาศ ณ วันที่ 14 กันยายน พ.ศ. 2550

 

จันทรา บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งกรมบังคับคดี

ที่ 456/2548

เรื่อง การปฏิบัติหน้าที่ของเจ้าพนักงานในการบังคับคดี

---------------------------

          เพื่อให้การบังคับคดีตามคําพิพากษาหรือคําสั่งของศาลมีความโปร่งใสยุติธรรม อันเป็นการเสริมสร้างภาพลักษณ์ที่ดีของกรมบังคับคดี จึงให้เจ้าพนักงานถือปฏิบัติดังต่อไปนี้


ข้อ ๑ ให้ยกเลิกคําสั่งกรมบังคับคดีที่ 265/2548 ลงวันที่ 8 มิถุนายน 2548 เรื่อง การปฏิบัติหน้าที่ของเจ้าพนักงานในการบังคับคดี


ข้อ ๒ ในการปฏิบัติหน้าที่ตามคําพิพากษาหรือคําสั่งของศาลต้องปฏิบัติหน้าที่ด้วยความซื่อสัตย์ สุจริต เที่ยงธรรม ถูกต้องตามกฎหมาย ปราศจากอคติ 


ข้อ ๓ ให้ปฏิบัติหน้าที่ราชการตามคําสั่งอันชอบด้วยกฎหมายของผู้บังคับบัญชา และตามลําดับชั้นการบังคับบัญชาเว้นแต่จะมีคําสั่งหรือได้รับอนุญาตให้ข้ามลําดับขั้นได้

          ในกรณีที่ความเห็นหรือคําสั่งของเจ้าพนักงานเจ้าของสํานวนขัดหรือแย้งกับความเห็น หรือคําสั่งของผู้บังคับบัญชาขั้นต้น ให้เสนอความเห็นหรือคําสั่งนั้นต่อผู้บังคับบัญชาลําดับถัดไปและ หากมีความเห็นหรือคําสั่งที่ขัดแย้งกันให้เสนอต่ออธิบดีหรือรองอธิบดีที่ได้รับมอบหมายเพื่อมีคําสั่งต่อไป


ข้อ ๔ ในการปฏิบัติหน้าที่ห้ามมิให้ประพฤติหรือกระทําการดังต่อไปนี้

          4.1 เรียก รับ หรือยอมจะรับเงินหรือผลประโยชน์อื่นใดจากความหรือผู้แทนหรือ ผู้มีส่วนได้เสียในคดีเป็นกรณีพิเศษนอกเหนือจากที่กฎหมาย ระเบียบหรือคําสั่งกําหนดให้รับได้โดยชอบ 

          4.2 การแสดงด้วยคําพูดหรือกิริยาอาการว่าประสงค์จะได้รับเงินหรือผลประโยชน์ อื่นใดเป็นการตอบแทนในการปฏิบัติหน้าที่ของตน

          4.3 การแสดงด้วยคําพูดหรือกิริยาอาการว่าไม่พอใจเนื่องจากการที่ตนปฏิบัติหน้าที่แล้ว ไม่ได้รับเงิน หรือไม่ได้รับประโยชน์ตอบแทนอื่นใดเป็นพิเศษจากคู่ความหรือผู้แทนหรือผู้มีส่วนได้เสียอื่น ๆ

          ผู้ใดกระทําตามข้อห้ามข้างต้นจะถูกดําเนินการทางวินัย


ข้อ ๕ ในการขายทอดตลาดทรัพย์สินต้องดําเนินการให้ตรงตามวัน เวลา สถานที่ ลําดับที่ปรากฏใน ประกาศขายทอดตลาดหรือบัญชีนัก หากมีการจัดงดการขายทรัพย์สินใดแล้วถ้ามีการนําทรัพย์นั้นออกมาขาย อีกในวันเดียวกัน หรือขายทรัพย์สินไม่ตรงตาม ลําดับในประกาศหรือบัญชีนัด อันทําให้เกิดความ เสียหายแก่ราชการ หรือปรากฏหฤติกรรมที่ส่อไปในทางทุจริต จะถูกดําเนินการทางวินัยอย่างร้ายแรง ทั้งนี้ให้ผู้อํานวยการกอง ผู้อํานวยการสํานักงานบังคับคดีและวางทรัพย์ภูมิภาค ผู้อํานวยการสํานักงาน บังคับคดีจังหวัดหรือสาขากวดขันดูแลโดยเคร่งครัด หากมีการกระทําดังกล่าวเกิดขึ้นให้ถือว่ามี ความผิดด้วย

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                                 สั่ง ณ วันที่ 8 กันยายน 2548

 

                                                                                                     ไกรสร บารมีอวยชัย

                                                                                                (นายไกรสร บารมีอวยชัย)

                                                                                                    อธิบดีกรมบังคับคดี
ประกาศนายทะเบียน

เรื่อง หลักเกณฑ์ วิธีการและเงื่อนไขให้ผู้สอบบัญชีประเมินระบบ

การควบคุมภายในและระเบียบวิธีปฏิบัติการลงทุนประกอบธุรกิจอื่น

ของบริษัทประกันวินาศภัย

-------------------------------------------

          อาศัยอํานาจตามความในข้อ 10 วรรคสี่ แห่งประกาศกระทรวงพาณิชย์ เรื่อง การลงทุนประกอบธุรกิจอื่นของบริษัทประกันวินาศภัย ลงวันที่ 25 ตุลาคม พ.ศ. 2544 นายทะเบียนจึงกําหนดหลักเกณฑ์ วิธีการและเงื่อนไขให้ผู้สอบบัญชีประเมินระบบการควบคุมภายในและระเบียบวิธีปฏิบัติการลงทุนประกอบธุรกิจอื่นของบริษัทประกันวินาศภัย ดังต่อไปนี้


ข้อ ๑ ให้ยกเลิก ประกาศนายทะเบียน เรื่อง หลักเกณฑ์ วิธีการและเงื่อนไข ให้ผู้สอบบัญชีประเมินระบบการควบคุมภายใน และระเบียบวิธีปฏิบัติการลงทุนประกอบธุรกิจอื่นของบริษัทประกันวินาศภัย ลงวันที่ 29 กรกฎาคม 2545


ข้อ ๒ ในการประเมินระบบการควบคุมภายในและระเบียบวิธีปฏิบัติการลงทุนประกอบธุรกิจอื่นของบริษัทประกันวินาศภัย ผู้สอบบัญชี จะต้องแสดงความเห็นและจัดทํารายงานเสนอต่อนายทะเบียนอย่างน้อยในเรื่องต่อไปนี้

          (2.1) ประเมินประสิทธิภาพระบบการตรวจสอบภายในของบริษัทดังนี้

          (1) โครงสร้างหน่วยงานตรวจสอบภายใน โดยพิจารณาความเหมาะสมด้านจํานวนบุคลากร พื้นฐานการศึกษา และความสามารถของผู้ตรวจสอบภายใน

          (2) ความเป็นอิสระ ความสามารถในการแสดงความเห็นและข้อเสนอแนะของผู้ตรวจสอบภายใน

          (3) ขอบเขตการตรวจสอบ โดยพิจารณาความเหมาะสมของคู่มือการปฏิบัติงานตรวจสอบภายใน แนวทางการตรวจสอบ วิธีการและความถี่ในการตรวจสอบ

          (4) ระบบการรายงานและการติดตาม โดยพิจารณาความเหมาะสมของการนําเสนอรายงานการตรวจสอบต่อผู้บริหาร เกี่ยวกับสาระสําคัญ ความครบถ้วน และการติดตามการแก้ไขปัญหา

          (2.2) ประเมินประสิทธิภาพการลงทุนของบริษัท ดังนี้

          (1) ระบบการควบคุมภายในระดับผู้บริหาร ในด้านการป้องกันความเสียหายอันอาจเกิดจากการกระทําโดยมิชอบหรือไม่มีอํานาจ

          (2) การปฏิบัติตามนโยบาย ระเบียบปฏิบัติ กฎหมายและข้อบังคับที่เกี่ยวข้อง

          (3) ประสิทธิภาพการบริหารการลงทุนประกอบธุรกิจอื่นของบริษัทประกันวินาศภัย

          (4) การบริหารความเสี่ยง โดยต้องระบุอย่างชัดเจนถึงความเสี่ยงที่บริษัทประสบหรืออาจประสบ ผลกระทบของความเสี่ยงนั้น ๆ และมาตรการจัดการหรือลดความเสี่ยง


ข้อ ๓ ในการประเมินระบบการควบคุมภายใน และระเบียบวิธีปฏิบัติการลงทุนของบริษัทประกันวินาศภัยตามข้อ 2 ให้ผู้สอบบัญชีรายงานเรื่องต่อไปนี้ไว้ในรายงานที่ต้องส่งนายทะเบียนด้วย

          (1) ความเหมาะสม

          (2) การละเว้นปฏิบัติ

          (3) ประเด็นที่ควรปรับปรุงแก้ไข

          (4) เรื่องอื่น ๆ


ข้อ ๔ ให้บริษัทจัดให้ผู้สอบบัญชีบริษัทเสนอรายงานดังกล่าวโดยตรงต่อนายทะเบียนภายในเดือนมีนาคมของทุกปี หรือตามที่นายทะเบียนกําหนดเพิ่มเติมยกเว้นรายงานที่ต้องจัดส่งในปี พ.ศ. 2547 ให้จัดส่งภายในเดือน มิถุนายน 2547

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - ประกาศ ณ วันที่ 29 มีนาคม พ.ศ. 2547

 

พจนีย์  ธนวรานิช

อธิบดีกรมการประกันภัย

นายทะเบียน
คําสั่งกรมบังคับคดี

ที่ 380/2548

เรื่อง การปฏิบัติงานเกี่ยวกับการปลดล้มละลายบุคคลธรรมดา

-----------------------------

          เพื่อให้การปฏิบัติหน้าที่เกี่ยวกับการปลดล้มละลายบุคคลธรรมดาเป็นไปด้วยความ เรียบร้อย เป็นผลดีแก่คู่ความในคดี จึงมีคําสั่งให้เจ้าพนักงานพิทักษ์ทรัพย์และเจ้าหน้าที่ของ กรมบังคับคดีปฏิบัติดังต่อไปนี้


ข้อ ๑ ให้ยกเลิกคําสั่งกรมบังคับคดีที่ 319/2547 เรื่อง การปฏิบัติงานเกี่ยวกับการปลด ล้มละลายของบุคคลธรรมดา ลงวันที่ 10 สิงหาคม 2547


ข้อ ๒ เมื่อศาลมีคําพิพากษาให้ลูกหนี้ซึ่งเป็นบุคคลธรรมดาล้มละลายแล้ว ให้ธุรการคดี ของแต่ละหน่วยงานบันทึกข้อมูลวันที่ศาลมีคําพิพากษาและวันครบกําหนดปลดจากล้มละลายไว้และ ให้มีบันทึกแจ้งฝ่ายคําคู่ความ สํานักงานเลขานุการกรมทราบด้วย


ข้อ ๓ ให้ฝ่ายคําคู่ความ สํานักงานเลขานุการกรม บันทึกข้อมูลในระบบงานของกรม บังคับคดีว่า “บุคคลนี้จะปลดจากล้มละลาย เมื่อวันที่ .............เดือน ......พ.ศ...." 


ข้อ ๔ ให้ธุรการคดีของแต่ละหน่วยงานและฝ่ายคําคู่ความลงนัด ตรวจสอบ และแจ้ง รายชื่อลูกหนี้ผู้ล้มละลายที่จะปลดจากล้มละลายให้เจ้าพนักงานพิทักษ์ทรัพย์เจ้าของสํานวนทราบก่อน วันครบกําหนดปลดจากล้มละลายไม่น้อยกว่า


ข้อ ๕ เมื่อเจ้าพนักงานพิทักษ์ทรัพย์ได้รับแจ้งรายชื่อลูกหนี้ตามข้อ 4 แล้ว ให้เจ้าพนักงาน พิทักษ์ทรัพย์ตรวจสอบสํานวนเพื่อดําเนินการอย่างใดอย่างหนึ่งดังต่อไปนี้

          5.1 ถ้าปรากฏว่าลูกหนี้คนใดอยู่ในหลักเกณฑ์ที่จะปลดจากล้มละลายได้ทันทีที่ พ้นกําหนดระยะเวลาตามมาตรา 81/1 แห่งพระราชบัญญัติล้มละลาย พุทธศักราช 2483 แก้ไขเพิ่มเติม โดยพระราชบัญญัติล้มละลาย (ฉบับที่ 7) พ.ศ. 2547 ให้เจ้าพนักงานพิทักษ์ทรัพย์สรุปสํานวนเสนอ ผู้อํานวยการกอง หรือ ผู้อํานวยการสํานักงานบังคับคดีและวางทรัพย์ภูมิภาค แล้วแต่กรณี เพื่อขอ อนุญาตประกาศโฆษณา เมื่อครบกําหนดเวลาปลดจากล้มละลายตามกฎหมาย

          เมื่อได้ประกาศโฆษณาตามกฎหมายแล้ว หากปรากฏว่ายังมีกิจการและทรัพย์สิน ของลูกหนี้ผู้ล้มละลายอันอาจแบ่งแก่เจ้าหนี้ได้ให้เจ้าพนักงานพิทักษ์ทรัพย์ดําเนินการต่อไปจนแล้ว เสร็จและจัดทําบัญชีรับ - จ่ายเงินให้แก่เจ้าหนี้ หรือในกรณีไม่ปรากฏทรัพย์สินให้จัดทําบัญชีรายงาน ผลการปฏิบัติงานต่อศาลต่อไป

          5.2 ถ้าปรากฏว่าลูกหนี้คนใดมิได้ให้ความร่วมมือกับเจ้าพนักงานพิทักษ์ทรัพย์ ในการรวบรวมทรัพย์สินโดยไม่มีเหตุอันควร ให้เจ้าพนักงานพิทักษ์ทรัพย์สรุปสํานวนรายงานพร้อม เสนอความเห็นว่าควรหยุดนับระยะเวลาปลดจากล้มละลายในกําหนดเวลาเท่าใด เสนอต่ออธิบดี กรมบังคับคดีหรือรองอธิบดีที่ได้รับมอบหมายเพื่อขออนุญาตยื่นคําขอต่อศาลเพื่อให้ศาลหยุดนับระยะ เวลาปลดจากล้มละลาย ถ้าศาลมีคําสั่งให้หยุดนับระยะเวลาแล้ว ให้เจ้าพนักงานพิทักษ์ทรัพย์และ เจ้าหน้าที่ที่เกี่ยวข้องดําเนินการต่อไปตามข้อ 2 และข้อ 3 โดยอนุโลม

          ทั้งนี้ตั้งแต่บัดนี้เป็นต้นไป


ผู้มีอํานาจลงนาม -                                                                                                สั่ง ณ วันที่ 3 สิงหาคม พ.ศ. 2548

 

                                                                                                  (ลงชื่อ)  ไกรสร บารมีอวยชัย

                                                                                                    (นายไกรสร บารมีอวยชัย)

                                                                                                         อธิบดีกรมบังคับคดี
ประกาศนายทะเบียน

เรื่อง กําหนดหลักสูตรและวิธีการสอบความรู้เกี่ยวกับ

การประกันวินาศภัย สําหรับตัวแทนประกันวินาศภัย เฉพาะการประกันภัย

รถจักรยานยนต์ ตามพระราชบัญญัติคุ้มครองผู้ประสบภัยจากรถ

พ.ศ. 2535 ของ บริษัท กลางคุ้มครองผู้ประสบภัยจากรถ จํากัด

-----------------------------------------

          เพื่อเป็นประโยชน์แก่เจ้าของรถ ซึ่งใช้รถหรือมีรถไว้เพื่อใช้และต้องจัดให้มีการประกันความเสียหาย สําหรับผู้ประสบภัย ตามพระราชบัญญัติคุ้มครองผู้ประสบภัยจากรถ พ.ศ. 2535 และเป็นการสอดคล้องกับแนวนโยบายของรัฐในการจัดให้มีบริษัท กลางคุ้มครองผู้ประสบภัยจากรถ จํากัด ขึ้นรับประกันภัยรถจักรยานยนต์ซึ่งเป็นรถที่มีสภาพของการเสี่ยงภัยสูงแต่มีเบี้ยประกันภัยต่ํา ดังนั้น เพื่อให้การดําเนินการเป็นไปโดยความถูกต้องตามหลักเกณฑ์ของการเป็นตัวแทนประกันวินาศภัยตามที่กฎหมายกําหนด

          อาศัยอํานาจตามความในมาตรา 64 (8) แห่งพระราชบัญญัติประกันวินาศภัย พ.ศ. 2535 นายทะเบียนประกาศกําหนดหลักสูตรและวิธีการสอบความรู้เกี่ยวกับการประกันวินาศภัยสําหรับตัวแทนประกันวินาศภัยเฉพาะการรับประกันภัยรถจักรยานยนต์ตามพระราชบัญญัติคุ้มครองผู้ประสบภัยจากรถ พ.ศ. 2535 ดังต่อไปนี้


ข้อ ๑ หลักสูตรการสอบ

          สอบเฉพาะความรู้ความเข้าใจในพระราชบัญญัติคุ้มครองผู้ประสบภัยจากรถ พ.ศ. 2535 คะแนนเต็ม 100 คะแนน


ข้อ ๒ วิธีการสอบ

          ใช้วิธีการสอบข้อเขียนแบบปรนัย หรือสอบสัมภาษณ์เพียงอย่างใดอย่างหนึ่งก็ได้


ข้อ ๓ หลักฐานการสมัครสอบ

          ผู้สอบความรู้เพื่อขอรับใบอนุญาตเป็นตัวแทนประกันวินาศภัย เฉพาะการประกันความเสียหายสําหรับผู้ประสบภัยจากรถ ต้องยื่นใบสมัครพร้อมหลักฐาน ดังนี้

          (1) รูปถ่าย ขนาด 2.5 × 3 ซม. ถ่ายไว้ไม่เกิน 6 เดือน ก่อนวันสมัครสอบ จํานวน 2 รูป

          (2) ภาพถ่ายบัตรประจําตัวประชาชน

          (3) ภาพถ่ายบัตรประจําตัวพนักงานหรือหนังสือรับรองการเป็นพนักงานของบริษัทหรือองค์กร


ข้อ ๔ สถานที่รับสมัคร กําหนดวันรับสมัครและกําหนดวันสอบ

          ประกาศโดยกรมการประกันภัย


ข้อ ๕ ค่าธรรมเนียมการสมัครสอบ

          ผู้สมัครชําระค่าธรรมเนียมในวันสมัครสอบตามอัตราที่กําหนดในกฎกระทรวงซึ่งออกตามความในพระราชบัญญัติประกันวินาศภัย พ.ศ. 2535


ข้อ ๖ เกณฑ์การตัดสิน

          ผู้สมัครต้องสอบได้คะแนนไม่น้อยกว่าร้อยละ 60 จึงถือได้ว่าสอบได้


ข้อ ๗ การประกาศผลสอบ

          ประกาศโดยกรมการประกันภัย


ข้อ ๘ สิทธิขอรับใบอนุญาต

          ผู้สอบได้ต้องยื่นคําขอรับใบอนุญาตเป็นตัวแทนประกันวินาศภัยเฉพาะการรับประกันภัยรถจักรยานยนต์ ตามพระราชบัญญัติคุ้มครองผู้ประสบภัยจากรถ พ.ศ. 2535 ต่อนายทะเบียนภายในกําหนดระยะเวลา 1 ปี นับแต่วันประกาศผลสอบ และในกรณีใบอนุญาตสิ้นอายุให้ขอรับใบอนุญาตใหม่ได้ภายในกําหนดระยะเวลา 1 ปี นับแต่วันที่ใบอนุญาตสิ้นอายุ

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - ประกาศ ณ วันที่ 14 กันยายน พ.ศ. 2542

 

บรรพต  หงษ์ทอง

อธิบดีกรมการประกันภัย

นายทะเบียน
คําสั่งนายทะเบียน

ที่ 5/2544

เรื่อง ให้บริษัทยื่นรายงานการใช้

การชํารุดหรือสูญหายของเครื่องหมาย

----------------------------------------

          เพื่อให้การกํากับดูแลและตรวจสอบเกี่ยวกับเครื่องหมายแสดงว่ามีการประกันความเสียหายสําหรับผู้ประสบภัยจากรถของบริษัท เป็นไปอย่างมีประสิทธิภาพและเพื่อให้ได้มาซึ่งสถิติข้อมูลเกี่ยวกับการใช้ การชํารุดหรือสูญหายของเครื่องหมายแสดงว่ามีการประกันความเสียหายสําหรับผู้ประสบภัยจากรถ ที่ถูกต้องครบถ้วนและเพื่อให้บริษัทถือปฏิบัติเป็นไปในแนวทางเดียวกัน

          อาศัยอํานาจตามความในมาตรา 49 แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่ง ดังต่อไปนี้


ข้อ ๑ ให้บริษัทยื่นรายงานการใช้ การชํารุดหรือสูญหายของเครื่องหมายต่อนายทะเบียนเป็นประจําทุกเดือน โดยกําหนดส่งรายงานอย่างช้าไม่เกินวันที่ 20 ของเดือนถัดไป\* ทั้งนี้ การจัดทํารายงานให้เป็นไปตามแบบและรายละเอียดที่แนบ


ข้อ ๒ คําสั่งใดขัดแย้งกับคําสั่งนี้ให้ถือปฏิบัติตามคําสั่งนี้ เป็นสําคัญ

          ทั้งนี้ ให้มีผลใช้บังคับสําหรับรอบเดือนกุมภาพันธ์ 2544 เป็นต้นไป


ผู้มีอํานาจลงนาม - สั่ง ณ วันที่ 1 มีนาคม พ.ศ. 2544

นรวัฒน์  สุวรรณ

นายทะเบียน
คําสั่งกรมบังคับคดี

ที่ 266/2548

เรื่อง การกําหนดราคาทรัพย์ของคณะกรรมการกําหนดราคาทรัพย์

-----------------------------------------

          เพื่อให้การขายทอดตลาดทรัพย์สินของเจ้าพนักงานบังคับคดีเป็นไปด้วยความเป็นธรรม จึงมีคําสั่ง มีประสิทธิภาพและมีหลักเกณฑ์ในการใช้ดุลพินิจที่เหมาะสมเพื่อประโยชน์แก่ความในคดีดังต่อไปนี้


ข้อ ๑ ให้ยกเลิกคําสั่งกรมบังคับคดีที่ 489/2544 ลงวันที่ 2 ตุลาคม 2544 เรื่อง การกําหนด ราคาทรัพย์ของคณะกรรมการกําหนดราคาทรัพย์


ข้อ ๒ ทรัพย์สินที่มีราคาประเมินขณะอืด หรือราคาประเมินของสํานักงานวางทรัพย์กลางตั้งแต่ 50,000,000 บาท (ห้าสิบล้านบาท) ขึ้นไป หรือทรัพย์สินซึ่งผู้อํานวยการกอง ผู้อํานวยการสํานักงาน บังคับคดีและวางทรัพย์ภูมิภาค หรือผู้อํานวยการสํานักงานบังคับคดีจังหวัด หรือสาขาแล้วแต่กรณี พิจารณาแล้วเห็นสมควรให้ทําการกําหนดราคาใหม่ ให้เสนอคณะกรรมการกําหนดราคาทรัพย์พิจารณา ก่อนที่จะทําการประกาศขายทอดตลาดในครั้งแรก


ข้อ ๓ ในการขายทอดตลาดตั้งแต่ครั้งที่สองเป็นต้นไป ถ้าไม่มีผู้ใดเสนอราคาหรือมีผู้เสนอ ราคาต่ํากว่าราคาเริ่มต้นของเจ้าพนักงานบังคับคดี ถ้าผู้อํานวยการกอง ผู้อํานวยการสํานักงานบังคับคดีและ วางทรัพย์ภูมิภาค ผู้อํานวยการสํานักงานบังคับคดีจังหวัดหรือสาขาแล้วแต่กรณีเห็นสมควรให้ทําการ กําหนดราคาใหม่ก่อนทําการประกาศขายทอดตลาดครั้งต่อไป ให้รายงานเสนออธิบดีกรมบังคับคดีหรือ รองอธิบดีกรมบังคับคดีผู้ได้รับมอบหมายพิจารณาว่าสมควรให้เสนอคณะกรรมการกําหนดราคาทรัพย์เพื่อ พิจารณากําหนดราคาใหม่หรือไม่


ข้อ ๔ ในการกําหนดราคาทรัพย์สินให้คณะกรรมกําหนดราคาทรัพย์พิจารณาหลักเกณฑ์ ดังต่อไปนี้ประกอบด้วย

          (1) ราคาประเมินของหน่วยงานของรัฐที่มีหน้าที่ในการประเมินราคาที่ดิน 

          (2) ราคาประเมินของพนักงานประเมิน สํานักงานวางทรัพย์กลาง

          (3) สภาพของทรัพย์ที่จะขาย

          (4) สภาพของเศรษฐกิจและสภาวะตลาดในทรัพย์ขณะทําการขาย


ข้อ ๕ ให้เจ้าพนักงานพิทักษ์ทรัพย์ถือปฏิบัติโดยอนุโลม

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                               สั่ง ณ วันที่ 8 มิถุนายน พ.ศ. 2548

 

                                                                                                 (ลงชื่อ)  ไกรสร บารมีอวยชัย

                                                                                                    (นายไกรสร บารมีอวยชัย)

                                                                                                        อธิบดีกรมบังคับคดี
คําสั่งนายทะเบียน

ที่ 32/2542

เรื่อง ให้บริษัทประกันวินาศภัยยื่นรายงาน

การประกันภัยรถยนต์ภาคสมัครใจ

----------------------------------------

          เพื่อให้ได้มาซึ่งสถิติและข้อมูลเกี่ยวกับการประกันภัยรถยนต์ภาคสมัครใจที่ถูกต้อง ครบถ้วนรวมทั้งให้การปฏิบัติของแต่ละบริษัทเป็นไปในแนวทางเดียวกัน

          อาศัยอํานาจตามความในมาตรา 49 แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่ง ดังต่อไปนี้


ข้อ ๑ เมื่อบริษัทประกันภัยรถยนต์ภาคสมัครใจแล้วให้บริษัทดําเนินการดังนี้

          (1) ยื่นหนังสือนําส่งรายงานข้อมูลการประกันภัยรถยนต์ตามแบบที่กําหนดไว้ท้ายคําสั่งนี้ และ

          (2) รายงานข้อมูลการประกันภัยรถยนต์ตามแบบรายการข้อมูลการประกันภัยรถยนต์ที่กําหนดไว้ท้ายคําสั่งนี้ โดยส่งข้อมูลผ่านทางสื่อ Diskette 3.5” หรือส่งข้อมูลผ่านทางเครือข่าย Intranet ของสมาคมประกันวินาศภัย โดยข้อมูลอยู่ในรูป PC – DOS Format ที่มีชื่อไฟล์ตามเอกสาร Record Layout จํานวน 1 ชุด

          การยื่นหนังสือนําส่งและการรายงานข้อมูลดังกล่าวต้องยื่นต่อนายทะเบียนทุกเดือน ภายในวันสุดท้ายของเดือนถัดจากวันเดือนที่บริษัทประกันภัยรถยนต์นั้น


ข้อ ๒ เมื่อมีการแก้ไข เพิ่มเติมหรือปรับปรุงข้อมูลการประกันภัยรถยนต์ภาคสมัครใจให้บริษัทดําเนินการดังนี้

          (1) ยื่นหนังสือนําส่งรายงานการแก้ไข เพิ่มเติมหรือปรับปรุงข้อมูลการประกันภัยรถยนต์ ตามแบบที่กําหนดไว้ท้ายคําสั่งนี้ และ

          (2) รายงานข้อมูลที่แก้ไข เพิ่มเติมหรือปรับปรุงการประกันภัยรถยนต์ตามแบบรายการข้อมูลการประกันภัยรถยนต์ที่กําหนดไว้ท้ายคําสั่งนี้ โดยส่งข้อมูลผ่านทางสื่อ Diskette 3.5” หรือ ส่งข้อมูลผ่านทางเครือข่าย Intranet ของสมาคมประกันวินาศภัย โดยข้อมูลอยู่ในรูป PC – DOS Format ที่มีชื่อไฟล์ตามเอกสาร Record Layout จํานวน 1 ชุด

          การยื่นหนังสือนําส่งและการรายงานข้อมูลที่แก้ไข เพิ่มเติมหรือปรับปรุงดังกล่าวต้องยื่นต่อนายทะเบียน ภายในวันสุดท้ายของเดือนถัดจากวันเดือนที่มีการแก้ไข เพิ่มเติมหรือปรับปรุงข้อมูลนั้น


ข้อ ๓ การยื่นหนังสือนําส่งรายงานและการรายงานข้อมูลตามข้อ 1 และข้อ 2 (ถ้ามี) เฉพาะของเดือนมกราคม กุมภาพันธ์ มีนาคม เมษายน และพฤษภาคม พ.ศ. 2543 หากบริษัทไม่สามารถยื่นและรายงานต่อนายทะเบียนได้ภายในระยะเวลาตามที่กําหนดไว้ในข้อ 1 และข้อ 2 (ถ้ามี) แล้วแต่กรณี ให้บริษัทยื่นและรายงานให้เสร็จสิ้นภายในวันที่ 31 กรกฎาคม พ.ศ. 2543


ข้อ ๔ คําสั่งนี้ให้มีผลใช้บังคับสําหรับการประกันภัยรถยนต์ภาคสมัครใจที่มีระยะเวลาประกันภัยเริ่มต้นตั้งแต่วันที่ 1 มกราคม พ.ศ. 2543 เป็นต้นไป


ผู้มีอํานาจลงนาม - สั่ง ณ วันที่ 24 พฤศจิกายน พ.ศ. 2542

นรวัฒน์  สุวรรณ

อธิบดีกรมการประกันภัย
คําสั่งนายทะเบียน

ที่ 36/2542

เรื่อง เลื่อนกําหนดระยะเวลาการบังคับใช้แบบ ข้อความกรมธรรม์ประกันภัย

และพิกัดอัตราเบี้ยประกันภัยรถยนต์

--------------------------------

          ตามที่กรมการประกันภัย ได้มีคําสั่งนายทะเบียน ที่ 30/2542 เรื่อง ให้ใช้แบบข้อความ ตลอดจนพิกัดอัตราเบี้ยประกันภัยรถยนต์ที่ได้รับการแก้ไขปรับปรุงแทนแบบ ข้อความและพิกัดอัตราเบี้ยประกันภัยที่ถูกยกเลิก ลงวันที่ 14 กันยายน 2542 ซึ่งกําหนดให้มีผลใช้บังคับตั้งแต่วันที่ 1 มกราคม 2543 เป็นต้นไป นั้น เนื่องจากคณะกรรมการนโยบายธุรกิจประกันวินาศภัย ได้มีมติเมื่อวันที่ 24 ธันวาคม 2542 ให้มีการพิจารณาทบทวนแบบ ข้อความ กรมธรรม์ประกันภัย และพิกัดอัตราเบี้ยประกันภัยรถยนต์อีกครั้ง

          อาศัยอํานาจตามความในมาตรา 29 วรรคสอง และมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่ง


ข้อ ๑ ให้เลื่อนการบังคับใช้แบบ ข้อความ กรมธรรม์ประกันภัย ตลอดจนพิกัดอัตราเบี้ยประกันภัยรถยนต์ ตามคําสั่งนายทะเบียนที่ 30/2542 ออกไปมีกําหนดระยะเวลา 3 เดือนนับแต่วันที่ 1 มกราคม 2543 เป็นต้นไป


ข้อ ๒ ในระหว่างระยะเวลาที่เลื่อนออกไปตามข้อ 1. ให้ใช้แบบ ข้อความกรมธรรม์ประกันภัย ตลอดจนพิกัดอัตราเบี้ยประกันภัยรถยนต์ที่ใช้อยู่ในปัจจุบันไปก่อนจนกว่าจะมีคําสั่งเปลี่ยนแปลง

ทั้งนี้ ตั้งแต่วันที่ 1 มกราคม 2543 เป็นต้นไป


ผู้มีอํานาจลงนาม - สั่ง ณ วันที่ 30 ธันวาคม พ.ศ. 2542

นรวัฒน์  สุวรรณ

อธิบดีกรมการประกันภัย

นายทะเบียน
คําสั่งนายทะเบียน

ที่ 35/2542

เรื่อง ให้ยกเลิกแบบ ข้อความ และอัตราเบี้ยประกันภัย

อุบัติเหตุส่วนบุคคล

----------------------------------------

          ด้วยกรมการประกันภัย ได้มีการกําหนดแบบ ข้อความ กรมธรรม์ประกันภัยตลอดจนอัตราเบี้ยประกันภัย สําหรับการประกันภัยอุบัติเหตุส่วนบุคคลขึ้นใหม่ไว้แล้ว อาศัยอํานาจตามความในมาตรา 29 วรรคสอง และมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่งดังนี้


ข้อ ๑ ให้ยกเลิกแบบ ข้อความ กรมธรรม์ประกันภัยอุบัติเหตุส่วนบุคคล


ข้อ ๒ ให้ยกเลิกอัตราเบี้ยประกันภัยของ

          (1) การประกันภัยอุบัติเหตุส่วนบุคคล

          (2) การประกันภัยอุบัติเหตุส่วนบุคคล สําหรับนักเรียน ครู อาจารย์


ข้อ ๓ การยกเลิกตามข้อ 1 และข้อ 2 ให้ยกเลิกเฉพาะในส่วนของกรมธรรม์ประกันภัย และอัตราเบี้ยประกันภัย ที่บริษัทได้รับความเห็นชอบจากนายทะเบียนก่อนวันที่ 30 พฤศจิกายน พ.ศ. 2542 เท่านั้น


ข้อ ๔ คําสั่งนี้ให้ใช้บังคับตั้งแต่วันที่ 1 เมษายน 2543 เป็นต้นไป


ผู้มีอํานาจลงนาม - สั่ง ณ วันที่ 21 ธันวาคม พ.ศ. 2542

นรวัฒน์  สุวรรณ

อธิบดีกรมการประกันภัย

นายทะเบียน